Efter nyhederne klokken 19.30 genudsender vi programmet om Scandinavian Star. Passagerfærgen, der sejlede mellem Oslo og Frederikshavn, brød i brand i april 1990, og 159 personer omkom i branden. 25 år senere ved man stadigvæk ikke, hvordan det kunne gå så galt, som det gjorde. I programmet fortæller vi, hvordan både passagerer og besætningsmedlemmer oplevede natten. Den norske anklagemyndighed genåbnede sagen i juni 2014, og siden har en gruppe på ni efterforsket sagen på ny. Eksperter anser det for bevist, at branden ombord på færgen var påsat. Men hvem startede branden og hvorfor? Se den gribende dokumentar herunder.

Opsummering:
I aften kan du se eller gense mysteriet om Scandinavian Star efter nyhederne klokken 19.30. Men kan du ikke vente, så kan du også se programmet her.